Document ID: 31988D0587

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Οκτωβρίου 1988
σχετικά με τη διαδικασία του άρθρου 85 της συνθήκης ΕΟΚ
(IV/B-31.424, Hudson's Bay - DFA)
(Το κείμενο στη δανική γλώσσα είναι το μόνο αυθεντικό)
(88/587/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 17 του Συμβουλίου της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 3 παράγραφος 1 και το άρθρο 15 παράγραφος 2 του κανονισμού αυτού,
την αίτηση για διαπίστωση παράβασης των κανόνων ανταγωνισμού της ΕΟΚ που υποβλήθηκε στις 4 Ιανουαρίου 1985 δυνάμει του άρθρου 3 του κανονισμού αριθ. 17 από την Hudson's Bay and Annings Ltd, Λονδίνο, Ηνωμένο Βασίλειο,
την αίτηση για αρνητική πιστοποίηση και την κοινοποίηση προς την Επιτροπή, εκ μέρους της Dansk Pelsdyravlerforening, δηλαδή της δανικής ένωσης εκτροφέων γουνοφόρων ζώων (εφεξής DPF) του Glostrup, Δανία, της 27ης Αυγούστου 1985, που αφορούσε τις ακόλουθες συμφωνίες και εναρμονισμένες πρακτικές:
α) Love for Dansk Pelsdyravlerforening - το καταστατικό της Δανικής Ένωσης Εκτροφέων Γουνοφόρων Ζώων·
β) Regler for avlernes kapitalfond - Οι κανόνες που αφορούν το ταμείο κεφαλαίων·
γ) Regler for katasrofehjaelpsordningen - οι κανόνες που αφορούν το πρόγραμμα έκτακτης βοήθειας,
την απόφαση της Επιτροπής της 30ής Μαρτίου 1987 να κινήσει τη διαδικασία για την υπόθεση αυτή,
Αφού δόθηκε η δυνατότητα στις ενδιαφερόμενες επιχειρήσεις και στην ένωση επιχειρήσεων να καταστήσουν γνωστές τις απόψεις για τις αντιρρήσεις που έφερε η Επιτροπή, δυνάμει του άρθρου 19 παράγραφοι 1 και 2 του κανονισμού αριθ. 17 και του κανονισμού αριθ. 99/63/ΕΟΚ της Επιτροπής της 25ης Ιουλίου 1963 για τη διαδικασία ακρόασης που προβλέπεται από το άρθρο 19 παράγραφοι 1 και 2 του κανονισμού αριθ. 17 του Συμβουλίου (2),
Μετά από διαβουλεύσεις με τη συμβουλευτική επιτροπή συμπράξεων και δεσποζουσών θέσεων,
Ι. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ
(1)
Η καταγγελία και η κοινοποίηση
Στις 4 Ιανουαρίου 1985 η Hudson's Bay and Annings Limited ( εφεξής «ΗΒΑ») του Λονδίνου υπέβαλε καταγγελία στην Επιτροπή με την οποία ζητούσε τη διαπίστωση παράβασης του άρθρου 85 παράγραφος 1 και του άρθρου 86 από τις ακόλουθες συμφωνίες ή/και πρακτικές:
α) το άρθρο 4 παράγραφος 1 στοιχείο ε) του καταστατικού της DFA (που αναφέρεται στο σημείο 3 στοιχείο α)) το οποίο υποχρεώνει τα μέλη της να μην οργανώνουν ή υποστηρίζουν πωλήσεις των ανταγωνιστών της DFA και του οποίου έγινε επίκληση με απειλή αποβολής τριών μελών της DFA επειδή άσκησαν δραστηριότητες ως πράκτορες της ΗΒΑ. Δύο από τα τρία αυτά μέλη εντέλει απεβλήθησαν από τη DFA·
β) το άρθρο 5 των διατάξεων για το πρόγραμμα έκτακτης βοήθειας (που αναφέρεται στο σημείο 3 στοιχείο β)) το οποίο προβλέπει ότι δεν κατα
βάλλεται έκτακτη βοήθεια, αν το μέλος έχει πραγματοποιήσει πωλήσεις μέσω διαφορετικών δικτύων, πλην της Danske Pelsauktioner (στο εξής «DPA»)·
γ) τους όρους βάσει των οποίων η DFA δίνει χρηματικές προκαταβολές στα μέλη της για τα μικρής ηλικίας ζώα (kit advance ), που καθιερώθηκε στις 11 Απριλίου 1975 με απόφαση του διοικητικού συμβουλίου, στο βαθμό που τα μέλη αναλαμβάνουν πρώτον την υποχρέωση να πωλούν το σύνολο της παραγωγής τους μέσω της DPA και δεύτερον να γίνουν μέλη της Emergency Assistance Scheme· έτσι η εξάρτηση των μελών γινόταν ισχυρότερη ·
δ) την υποχρέωση των εκτροφέων αλεπούδων για γούνες, οι οποίοι επιθυμούν να παρακολουθήσουν μαθήματα για την τεχνητή γονιμοποίηση των αλεπούδων ή που έχουν εκπαιδευθεί για να γίνουν ειδικοί στην τεχνητή γονιμοποίηση των αλεπούδων για την DFA να μην στέλνουν την παραγωγή τους στους ανταγωνιστές της DPF και να μην πραγματοποιούν τεχνητή γονιμοποίηση σε ζώα εκτροφέων που στέλνουν δέρματα σε ανταγωνιστές της DPF·
ε) το άρθρο 5 για τη συμφωνία ελέγχου της εκδοράς (με την οποία η DPA αναλαμβάνει την υποχρέωση να επιτηρεί την εκδορά σ' ένα κέντρο εκδοράς) επειδή αναφέρει ότι «το κέντρο εκδοράς αναλαμβάνει αποκλειστικά τη διαφύλαξη των συμφερόντων της DPA και, μεταξύ άλλων, δεν πρέπει να δείχνει τα δέρματα σε οποιονδήποτε πλην των εκπροσώπων της DPA. Το κέντρο εκδοράς αναλαμβάνει την υποχρέωση να μην πραγματοποιεί πωλήσεις ή άλλου είδους αποστολές δερμάτων σε αγοραστές ή άλλες οργανώσεις μεταπώλησης πλην της DPA·
στ) τους κανόνες για την κατάρτιση της «hit list», δηλαδή καταλόγου που περιέχει τα μέλη που παράγουν δέρματα ποιότητας, με τους οποίους ζητείται από τους εκτροφείς να διαθέτουν το σύνολο της παραγωγής τους στην DPA προς πώληση, συμπεριλαμβανομένων και τύπων δερμάτων που δεν έχει επιδιωχθεί να συμπεριληφθούν στον κατάλογο αυτό·
ζ) την εφαρμογή εκ μέρους της DPA συστήματος ποσοστώσεων βάσει του οποίου στους πλειστηριασμούς που διεξάγονται πέντε φορές κατ' έτος διατίθεται ορισμένο ποσοστό της παραγωγής κάθε μέλους.
(2)
Τα μέρη
i) Η ΗΒΑ, που είναι μεγάλη εταιρεία που πωλεί γουναρικά σε πλειστηριασμούς στο Ηνωμένο Βασίλειο, έχει θυγατρικές εταιρείες στη Δανία, την Ολλανδία, τη Φινλανδία, τη Σουηδία και τη Νορβηγία. Στη Δανία (όπως και αλλού) διαθέτει πράκτορες, οι οποίοι έχουν καθήκον να ανευρίσκουν και να συγκεντρώνουν τα γουναρικά που διατίθενται σε πλειστηριασμούς στο Λονδίνο. Την ΗΒΑ την αγόρασε η Finnish Fur Sales στις 19 Δεκεμβρίου 1986, τώρα δε έχει την επωνυμία Hudson's Bay Company Properties (UK) Ltd.
ii) Η DPF μια συνεταιρεστική ένωση 5 000 και πλέον εκτροφέων γουνοφόρων ζώων (1) (2), παρέχει στα μέλη της συμβουλευτικές υπηρεσίες, εκπαιδευτικές διευκολύνσεις, ένα μηνιαίο περιοδικό και δραστηριότητες που αφορούν τη διεξαγωγή πειραμάτων και την έρευνα. Ορισμένες υπηρεσίες παρέχονται δωρεάν στα μέλη, ενώ άλλες παρέχονται έναντι αμοιβής. Η DPA είναι το τμήμα πωλήσεων της DFA και διεξάγει τους πλειστηριασμούς. Οι δραστηριότητες του εξωτερικού διεξάγονται, επί της συμφωνίας που έχει συναφθεί, μέσω της Global Fur A/S, οι μετοχές της οποίας ανήκουν στις περιφερειακές ενώσεις.
(3)
Οι συμφωνίες και οι αποφάσεις που κοινοποιήθηκαν
Τα ενδιαφέροντα σημεία των συμφωνιών και αποφάσεων που κοινοποιήθηκαν στην Επιτροπή είναι τα ακόλουθα:
α) Το καταστατικό της DPF, ιδίως επειδή το άρθρο 4 παράγραφος 1 στοιχείο στ) αναφέρει ότι τα μέλη «αναλαμβάνουν την υποχρέωση να μην οργανώνουν πωλήσεις ή να μην παρέχουν υποστήριξη στις πωλήσεις της Δανικής Ένωσης Εκτροφέων Γουνοφόρων Ζώων».
β) Οι διατάξεις που αφορούν το πρόγραμμα έκτακτης βοήθειας, στο βαθμό που αναφέρουν ότι:
- καταβάλλεται έκτακτη βοήθεια για ζημιές που υπέστησαν τα μέλη λόγω θανάτου των ζώων τους,
- τα νέα μέλη δεν έχουν το δικαίωμα να εισπράξουν έκτακτη βοήθεια μέχρις ότου συμπληρώσουν ένα έτος με την ιδιότητα του μέλους· διατίθεται όμως έκτακτη βοήθεια μετά την παρέλευση τριών μηνών αν το μέλος καταβάλει τρεις δανικές κορόνες ανά ζώο που έχει στην εκμετάλλευσή του κατά τη διάρκεια της εγγραφής του,
- με βάση το άρθρο 5 του καταστατικού, δεν καταβάλλεται έκτακτη βοήθεια αν ο ασφαλισμένος «έχει πραγματοποιήσει πωλήσεις μέσω διαφορετικών δικτύων πλην του δικτύου της DPA κατά το έτος που υπέστη τη ζημία (15 Αυγούστου - 14 Αυγούστου) ή κατά τη διάρκεια του προηγούμενου οικονομικού έτους» (εξαιρείται η ιδιωτική κατανάλωση).
Οι διατάξεις του ταμείου κεφαλαίων δεν έχουν αποτελέσει αντικείμενο καταγγελίας.
(4)
Η αγορά
i) Το προϊόν που αποτελεί αντικείμενο της καταγγελίας είναι οι γούνες βιζόν, αλεπούς, ρακούν (προκύων) και οζοϊκτίδος. Στην πράξη όμως σημασία έχουν στην υπόθεση αυτή μόνο οι γούνες βιζόν και αλεπούς. Η Δανία παράγει κατ' έτος περίπου 9 εκατομμύρια βιζόν (που ανέρχο
νται στο 72 % της παραγωγής της ΕΟΚ και στο 27 % της παγκόσμιας παραγωγής), περίπου 240 000 αλεπούδες και ορισμένες τσιντσιλά. Στην περίοδο 1985/86 πωλήθηκαν 11,7 εκατομμύρια γούνες μέσω της DPA, στις οποίες περιλαμβάνονται 8 εκατομμύρια δανικές βιζόν και 150 000 αλεπούδες. Το 1986/87 οι πωλήσεις της DPA ανήλθαν περίπου σε 13 εκατομμύρια γούνες, στις οποίες περιλαμβάνονται 8,3 εκατομμύρια δανικές βιζόν και 190 000 δανικές αλεπούδες.
Οι πωλήσεις των γουναρικών είναι είτε ιδιωτικές πωλήσεις σε εμπόρους γουναρικών ή συνήθως πωλήσεις σε δημόσιους πλειστηριασμούς. Η Κοπεγχάγη είναι το βασικό κέντρο δημοσίων πλειστηριασμών της Ευρώπης και οι αγοραστές συρρέουν απ' όλο τον κόσμο (στην περίοδο 1986/87 στους πλειστηριασμούς της DPA παρευρέθηκαν 995 αγοραστές από 28 διαφορετικές χώρες). Οι πωλήσεις των γουναρικών βιζόν στην Κοπεγχάγη ανέρχονται στο ένα τρίτο της παγκόσμιας παραγωγής. Το 98 % περίπου των γουναρικών πωλούνται προς εξαγωγή. Οι τιμές κυμαίνονται, κατά πολύ, ανάλογα με την παγκόσμια οικονομική κατάσταση. Οι δανικές γούνες πωλούνται και μέσω ορισμένων ξένων επιχειρήσεων, η σημαντικότερη από τις οποίες είναι η ΗΒΑ. Μόνον ένα πολύ μικρό ποσοστό από τις δανικές γούνες πωλούνται σε πλειστηριασμούς σε ξένες χώρες.
ii) Κατά τις περιόδους 1985/86 και 1986/87 οι προμήθειες σε γουναρικά της ΗΒΑ από την παραγωγή των σκανδιναβικών χωρών σε ποσοστά επί % ήταν η εξής:
1.2,3.4,5 // // // // // 1985/86
// 1986/87
1.2.3.4.5 // // Βιζόν // Αλεπούδες // Βιζόν // Αλεπούδες // // // // // // Δανία // 1,7 % // 13,5 % // 2,4 %
// 12,9 % 1.2.3.4,5 // Φινλανδία // 8,9 % // 7,6 % // // Νορβηγία // 8,8 % // 1,4 % // δεν υπάρχουν
στοιχεία
// Σουηδία // 15,2 % // 31,0 % // // // // //
iii) Το εισόδημα της DPF προέρχεται σχεδόν στο σύνολό του από τα σταθερά τέλη που καταβάλλουν οι παραγωγοί, καθώς και από τις προμήθειες επί των πωλήσεων που καταβάλλουν οι αγοραστές.
Οι πωλήσεις αυτές στην περίοδο 1985/86 ανήλθαν σε 226 εκατομμύρια Ecu και την περίοδο 1986/87 ανήλθαν σε 504 εκατομμύρια Ecu, συμπεριλάμβαναν δε γούνες που είχαν αποσταλεί από τη Φινλανδία, τη Σουηδία, τη Νορβηγία κλπ. Τα τέλη και οι προμήθειες ανέρχονταν σε ± 16 εκατομμύρια Ecu το 1985/86 και ± 23 εκατομμύρια Ecu το 1986/87. Τα κέρδη της χρονιάς συνδέονται άμεσα με τον κύκλο εργασιών και διαιρούνται με βάση έναν συντελεστή που αποφασίζει ετήσια η γενική συνέλευση υπέρ των λογαριασμών που περιέχουν τις δαπάνες λειτουργίας και τις δαπάνες κεφαλαίου των μελών. Τα δικαιώματα κάθε μέλους είναι ανάλογα με τον όγκο εργασιών που έχει κάνει μέσω της DPA (άρθρο 22 του καταστατικού της DPF).
Αφού αφαιρέθηκαν οι δαπάνες για έρευνα, επιμόρφωση, μισθούς κλπ. απέμεινε πλεόνασμα 2,97 εκατομμυρίων Ecu το 1986/87, το οποίο κατανεμήθηκε μεταξύ των λογαριασμών εξόδων λειτουργίας και κεφαλαίου των μελών υπό μορφή επιτοκίου (2,3 εκατομμύρια Ecu ) και των εξόδων λειτουργίας των μελών (0,67 εκατομμύρια Ecu). Την περίοδο 1985/86 υπήρξε έλλειμμα ύψους 1,7 εκατομμυρίων Ecu, το οποίο βάρυνε το ταμείο κεφαλαίων της DPF.
(5)
Τα στοιχεία που υπέβαλε η DPF
Απαντώντας στη γνωστοποίηση αιτιάσεων που απηύθυνε στις 13 Απριλίου 1987 η Επιτροπή, καθώς και στα πλαίσια της διαδικασίας, η DPF αρνήθηκε ότι παρέβη τους κανόνες του ανταγωνισμού και υποστήριξε ότι οι κανόνες και οι πρακτικές που ακολουθούσε δικαιολογούνται από την ειδική φύση των υπηρεσιών που παρέχονται στα μέλη του συνεταιρισμού, ειδικότερα η DPF υποστήριξε τα εξής:
α) όσον αφορά το σημείο 1 στοιχείο α): το άρθρο 4 παράγραφος 1 στοιχείο στ) συνιστούσε απαγόρευση στον ανταγωνισμό προς τις δραστηριότητες πλειστηριασμού της DPA και δεν συνιστούσε απαγόρευση στους εκτροφείς να προσφέρουν την παραγωγή τους προς πώληση αλλού·
β) όσον αφορά το σημείο 1 στοιχείο β): θα ήταν άδικο για τα άλλα μέλη αν κάποιο μέλος είχε την κάλυψη του προγράμματος έκτακτης βοήθειας, χωρίς να διαθέτει τις γούνες του προς πώληση μέσω της DPA διότι δεν θα συνέβαλε οικονομικά στο πρόγραμμα·
γ) όσον αφορά το σημείο 1 στοιχείο γ): η υποχρέωση διάθεσης του συνόλου της παραγωγής, που αποτελεί προϋπόθεση προκειμένου κάποιο μέλος να λάβει τη λεγόμενη «kit advance», σκοπό έχει να προστατεύσει το ενεργητικό, του οποίου πραγματοποιείται η προκαταβολή·
δ) όσον αφορά το σημείο 1 στοιχείο δ): η DPF αρνείται ότι υπάρχουν τέτοιου είδους υποχρεώσεις σχετικά με την τεχνητή γονιμοποίηση των αλεπούδων·
ε) όσον αφορά το σημείο 1 στοιχείο ε): η DPF αρνείται ότι το άρθρο 5 της συμφωνίας ελέγχου εκδοράς περιορίζει τον ανταγωνισμό ·
στ) όσον αφορά το σημείο 1 στοιχείο στ): προκειμένου να συμπεριληφθεί κανείς στον κατάλογο χρειάζεται εκτίμηση εμπειρογνώμονα που να αφορά όχι μόνο συγκεκριμένα γουναρικά αλλά το σύνολο της παραγωγής ενός εκτροφέα· τότε μόνο γίνονται ακριβείς συστάσεις όσον αφορά την εκτροφή·
(1) ΕΕ αριθ. 13 της 21. 2. 1962, σ. 204/62.
(2) ΕΕ αριθ. 127 της 20. 8. 1963, σ. 2268/63.
(1) Η DPF περιλαμβάνει πέντε περιφερειακές ενώσεις, η καθεμία από τις οποίες έχει με τη σειρά της τοπικές ενώσεις. Επομένως, οι εκτροφείς ζώων για γουναρικά που γίνονται μέλη μιας περιφερειακής ένωσης γίνονται αυτομάτως και μέλη της DFA.
(2) Η DPF ανέφερε κατά τη διαδικασία ακρόασης ότι ένα μεγάλο ποσοστό από τα μέλη είναι εκτροφείς βιζόν.
ζ) όσον αφορά το σημείο 1 στοιχείο ζ): η DPF υποστήριξε ότι το σύστημα ποσοστώσεων που ισχύει για τους πλειστηριασμούς δικαιολογείται από την έλλειψη χώρου αποθήκευσης και από το γεγονός ότι είναι προς το συμφέρον των μελών να διασφαλίζουν ότι σε κάθε πλειστηριασμό υπάρχουν αρκετές δυνατότητες επιλογής για τους αγοραστές. Η DPF εξήγησε ότι όλα τα ζώα θανατώνονται και γίνεται η εκδορά τους κατά το τέλος του Νοεμβρίου κάθε έτους. Υπάρχει συμφωνία μεταξύ των μελών ότι η παράδοση των γουναρικών λαμβάνει χώρα σταδιακά και βάσει ορισμένων ποσοστών που θα διατίθενται σε καθένα από τους πέντε πλειστηριασμούς που διεξάγονται κάθε έτος και με καθορισμένη προμήθεια. Χορηγείται αμέσως προκαταβολή η οποία υπολογίζεται βάσει του αριθμού των γουναρικών που διατίθενται μέσω της DPA.
(6)
Οι προτάσεις της DPF
Παρ' όλο που η DPF υπερασπίστηκε τις θέσεις της, υπέβαλε τις ακόλουθες προτάσεις για τροποποιήσεις:
i) Με επιστολή της 4ης Ιουνίου 1987 προς την Επιτροπή:
α) όσον αφορά τις προκαταβολές «kit advances» θα παρέχονται προκαταβολές σε όλους τους εκτροφείς -και στα μέλη και στα μη μέλη- υπό την προϋπόθεση ότι οι εκτροφείς αναλαμβάνουν την υποχρέωση να προμηθεύουν συγκεκριμένο αριθμό δερμάτων, που αντιστοιχεί στα ζώα για το οποία δόθηκε προκαταβολή.
Επιπλέον, οι προκαταβολές αυτές δεν θα συνδέονται με την υποχρέωση του εκτροφέα να είναι μέλος του προγράμματος έκτακτης βοήθειας·
β) ενώ η ιδιότητα του μέλους του προγράμματος έκτακτης βοήθειας θα παραμένει εθελοντική και θα συνεχίζει να καλύπτει το σύνολο της αγέλης των ζώων κάθε μέλους-εκτροφέα, θα καταργηθεί η υποχρέωση πωλήσεων 100 % μέσω της DPA: η έκτακτη βοήθεια που θα καταβάλλεται θα υπολογίζεται κατ' αναλογία του ποσοστού δερμάτων που δόθηκαν προς πώληση μέσω της DPA το οικονομικό έτος που προηγείται του έτους που συνέβη η ζημία·
γ) οι κανόνες του διαγωνισμού «hit list» θα ισχύουν μόνο για ένα συγκεκριμένο τύπο δερμάτων (π.χ. εάν ένας εκτροφέας θέλει να διαθέτει τις γούνες βιζόν μέσω του διαγωνισμού αυτού, τότε θα υποχρεούται να διαθέτει το σύνολο της παραγωγής του σε γουναρικά βιζόν. Θα μπορεί να πωλεί την παραγωγή του σε γουναρικά αλεπούδων μέσω άλλων φορέων). Στη συνέχεια η DPF προσφέρθηκε να τροποποιήσει την υποχρέωση αυτή ακόμη περαιτέρω, απαιτώντας να διατίθεται η συνολική παραγωγή είτε ανοιχτών είτε σκούρων χρωμάτων, και μόνο αυτή.
ii) Με επιστολή της 26ης Νοεμβρίου 1987:
α) θα διαγραφεί η απαγόρευση που υπάρχει στο άρθρο 4 παράγραφος 1 στοιχείο στ) του καταστατικού της DPF και αφορά την οργάνωση της υποστήριξης πωλήσεων που είναι ανταγωνιστικές προς τις πωλήσεις της DPF, και
β) θα διαγραφεί το τμήμα 5 της συμφωνίας για την εκδορά.
Εν όψει της πιθανής απαλλαγής των διατάξεων για την «kit advance» που θα άρχιζε να ισχύει τον Ιούλιο του 1988, οι προτεινόμενες τροποποιήσεις δεν τέθηκαν σε εφαρμογή, καθόσον γνωρίζει η Επιτροπή.
ΙΙ. ΝΟΜΙΚΗ ΕΚΤΙΜΗΣΗ
Α. Άρθρο 85 παράγραφος 1
(7) Το άρθρο 85 παράγραφος 1 ορίζει ότι είναι ασυμβίβαστες με την κοινή αγορά και απαγορεύονται όλες οι συμφωνίες μεταξύ επιχειρήσεων, όλες οι αποφάσεις ενώσεων επιχειρήσεων και κάθε εναρμονισμένη πρακτική που δύνανται να επηρεάσουν το εμπόριο μεταξύ κρατών μελών και που έχουν ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού εντός της κοινής αγοράς.
(8) Οι εκτροφείς γουνοφόρων ζώων που είναι μέλη της DPF αποτελούν επιχειρήσεις με την έννοια του άρθρου 85 της συνθήκης ΕΟΚ και οι μεταξύ τους συμφωνίες αποτελούν συμφωνίες με την έννοια της ίδιας διάταξης, στο βαθμό που αποτελούν τους βασικούς κανόνες που διέπουν τη λειτουργία της DPF.
Η DPF είναι ένωση επιχειρήσεων, με την έννοια του άρθρου 85 ΕΟΚ, και οι κανόνες που θεσπίστηκαν από τα αρμόδια όργανά της αποτελούν αποφάσεις ενώσεων επιχειρήσεων, με την έννοια του άρθρου 85 (1).
(9) Οι διατάξεις και οι κανόνες που διέπουν τη νομική σχέση μεταξύ της DPF και των μελών της σκοπό έχουν, μεταξύ άλλων, την αποτροπή πώλησης ή αποστολής γουναρικών από τα μέλη της DPF σε κάποιον από τους ανταγωνιστές της DPF υποχρεώνοντας τα μέλη της DPF να διαθέτουν το 100 % της παραγωγής τους μέσω της DPA.
(10) Οι ακόλουθοι κανόνες θεωρείται ότι, ως προς το αντικείμενο και το αποτέλεσμά τους, περιορίζουν τον ανταγωνισμό με την έννοια του άρθρου 85 παράγραφος 1 (η εφαρμογή του άρθρου 85 παράγραφος 1 δεν αποκλείεται λόγω εφαρμογής του άρθρου 2 του κανονισμού αριθ. 26 του Συμβουλίου (2), δεδομένου ότι τα δέρματα δεν περιλαμβάνονται στο παράρτημα ΙΙ της συνθήκης):
i) Το άρθρο 4 παράγραφος 1 στοιχείο στ) του καταστατικού της DPF επέβαλε την υποχρέωση του μη ανταγωνισμού στα μέλη της. Η υποχρέωση αυτή ειδικότερα απαγορεύει στα μέλη της DPF να ασκούν δραστηριότητες για λογαριασμό των ανταγωνιστών ως πράκτορες ή μεσίτες και, με τον τρόπο αυτό, δεν επιτρέπει την είσοδο των ανταγωνιστών στη δανική αγορά. Οι περιοριστικές
επιπτώσεις της απαγόρευσης εντείνονται από εναρμονισμένες πρακτικές που χαρακτηρίζονταν από το γεγονός ότι ορισμένα μέλη δεν απέστελαν καθόλου δέρματα στους ανταγωνιστές. Παρ' όλο που η γενική διεύθυνση του ανταγωνισμού ζήτησε από τη DPF να διευκρινίσει το ζήτημα αυτό με τα μέλη της, η DPF αρνήθηκε να το κάνει επειδή θεώρησε μη απαραίτητη τη διευκρίνηση.
ii) Η υποχρέωση διάθεσης της παραγωγής κατά 100 %, που σχετίζεται με την προκαταβολή που καταβάλλεται στα μέλη στα πλαίσια του προγράμματος έκτακτης βοήθειας, καθώς και για τη συμμετοχή στο διαγωνισμό «hit list», και η οποία περιέχεται και στη συμφωνία ελέγχου εκδοράς, αποκλείει τη δυνατότητα επιλογής των μελών και τα εμποδίζει να ασκούν με τρόπο ανεξάρτητο την πολιτική τους για τις πωλήσεις. Η υποχρέωση αυτή δεν επιτρέπει στους ανταγωνιστές να εισέλθουν στη δανική αγορά, διότι δεσμεύεται η κυριότερη πηγή προμήθειας γουναρικών στη Δανία.
(11) Το εμπόριο μεταξύ των κρατών μελών επηρεάζεται, διότι σκοπός αυτών των κανόνων, των υποχρεώσεων και των εναρμονισμένων πρακτικών είναι ο περιορισμός της εισόδου των ανταγωνιστών στην αγορά με την ουσιαστική μονοπώληση της προσφοράς και της πώλησης γουναρικών βιζόν στη Δανία. Ο περιορισμός ή η κατάργηση του ουσιαστικού ανταγωνισμού έχει ως αποτέλεσμα τον κατακερματισμό της κοινής αγοράς, με τρόπο που η Δανία να καθίσταται στην ουσία απρόσιτη στους ανταγωνιστές της DPF. Είναι απόλυτα ορθή η υπόθεση ότι αν καταργηθεί η υποχρέωση διάθεσης της προσφοράς τότε οι γούνες και ειδικά οι γούνες βιζόν θα αποστέλλονται από τα μέλη της DPF στους ανταγωνιστές της, συμπεριλαμβανομένης και της ΗΒΑ, όπως συμβαίνει και στις άλλες σκανδιναβικές χώρες. Τα μέλη εμποδίζονται από τους κανόνες και τις υποχρεώσεις αυτές από του να αποστέλλουν μέρος της παραγωγής τους στα άλλα κράτη μέλη, είτε προκειμένου να πωληθεί μέσω πλειστηριασμών είτε προκειμένου να πωληθεί απευθείας (1). Επιπλέον αποκλείεται η δυνατότητα να πραγματοποιούν οι δανοί εκτροφείς ανεξάρτητες πωλήσεις σε άλλα κράτη μέλη. Αν κανείς λάβει υπόψη του τη σημασία του τομέα των γουναρικών στη Δανία (άνω του 27 % της παγκόσμιας παραγωγής βιζόν), οι επιπτώσεις στο εμπόριο μεταξύ των κρατών μελών είναι σημαντικές.
(12)
Άρθρο 85 παράγραφος 3
i) Αποτέλεσμα άρθρου 4 παράγραφος 1 στοιχείο στ) του καταστατικού της DPF, καθώς και οι υποχρεώσεις διάθεσης του 100 % της παραγωγής, είναι η κατάργηση του ανταγωνισμού σε σημαντικό τμήμα των γουναρικών που παράγουν τα μέλη της DPF, στα οποία οι ανωτέρω κανόνες απαγορεύουν να διαθέτουν τα γουναρικά που παράγουν μέσω επιχειρήσεων που οργανώνουν πλειστηριασμούς και ανταγωνίζονται την DPA. Επιπλέον απαγορεύεται στα μέλη να προβαίνουν τα ίδια σε πωλήσεις για λογαριασμό τους. Κατά συνέπεια δεν είναι δυνατόν να χορηγηθεί απαλλαγή βάσει τουτου άρθρου 85 παράγραφος 3 για το καταστατικό και τους λοιπούς κανόνες που κοινοποιήθηκαν, δεδομένου ότι δεν πληρούνται οι προϋποθέσεις για την εφαρμογή της διάταξης αυτής. Επιπλέον δεν προβλήθηκαν επαρκείς δικαιολογίες ώστε να αποδειχτεί ότι οι ανωτέρω υποχρεώσεις είναι απαραίτητες για την επίτευξη των στόχων της DPF.
ii) Η τυποποιημένη μορφή της συμφωνίας για την «kit advance» (προκαταβολή για τα μικρής ηλικίας ζώα), οι όροι συμμετοχής στην «kit list» και η συμφωνία ελέγχου της εκδοράς δεν κοινοποιήθηκαν επίσημα στην Επιτροπή σύμφωνα με το άρθρο 4 παράγραφος 1 του κανονισμού αριθ. 17. Σκοπός των εν λόγω συμφωνιών και όρων είναι η παρεμπόδιση των παράλληλων εξαγωγών. Συνεπώς δεν εμπίπτουν στο άρθρο 4 παράγραφος 2 του προαναφερόμενου κανονισμού εφόσον δεν ανταποκρίνονται στην προϋπόθεση ότι δεν πρέπει να έχουν σχέση με τις εισαγωγές ή εξαγωγές μεταξύ των κρατών μελών (2). Συνεπώς δεν είναι δυνατόν να εκδοθεί απόφαση κατ' εφαρμογή του άρθρου 85 παράγραφος 3 σχετικά με τις συμφωνίες αυτές. Εν πάση περιπτώσει οι εν λόγω συμφωνίες δεν εμπίπτουν στην παράγραφο 3 του άρθρου 85, δεδομένου ότι περιορίζουν τον ανταγωνισμό, όπως και οι υποχρεώσεις που αναφέρονται στο στοιχείο i).
iii) Παρά το γεγονός ότι η DPF υπέβαλε προτάσεις για τροποποίηση των κανόνων που τη διέπουν, ώστε να συμβιβάζονται προς τις διατάξεις του άρθρου 85, οι τροποποιήσεις αυτές δεν εφαρμόστηκαν, εν όψει της ενδεχόμενης ανταλλαγής των κανόνων για την «kit advance».
Η Επιτροπή θα αποφασίσει σχετικά με την απαλλαγή ή την αρνητική πιστοποίηση, μόνον όταν γίνουν οι τροποποιήσεις που πρότεινε η DPF και μόνον αφού θα έχει τη δυνατότητα να ελέγξει την πρακτική εφαρμογή των τροποποιημένων διατάξεων.
(13)
Άρθρο 15 παράγραφος 2 του κανονισμού αριθ. 17
Δυνάμει του άρθρου 15 του άρθρου 2 του κανονισμού αριθ. 17, η Επιτροπή δύναται με απόφασή της να επιβάλει στις επιχειρήσεις πρόστιμα ύψους 1 000 μέχρι 1 εκατομμυρίου Ecu ή και ποσό μεγαλύτερο από αυτό μέχρι ποσοστού 10 % του κύκλου εργασιών που πραγματοποιήθηκε κατά την προηγούμενη
διαχειριστική περίοδο από μια των επιχειρήσεων, οι οποίες έχουν συνεργασθεί στην παράβαση, όταν εκ προθέσεως ή εξ αμελείας διαπράττουν παράβαση των διατάξεων του άρθρου 85 παράγραφος 1 ή του άρθρου 86 της συνθήκης. Κατά τον καθορισμό του ύψους του προστίμου πρέπει να λαμβάνονται υπόψη, εκτός από τη σοβαρότητα της παράβασης, και η διάρκειά της.
Η Επιτροπή πιστεύει ότι πρέπει να επιβληθεί πρόστιμο στην παρούσα υπόθεση για τις παραβάσεις που σημειώθηκαν εκ προθέσεως ή, τουλάχιστον, εξ αμελείας. Η DPF όφειλε να γνωρίζει ότι οι υποχρεώσεις για διάθεση του 100 % της παραγωγής των μελών της είχε ως αντικείμενο και αποτέλεσμα τον περιορισμό του ανταγωνισμού. Οι παραβάσεις ήταν σοβαρές, διότι είχαν ως αποτέλεσμα τον σχεδόν ολοκληρωτικό αποκλεισμό άλλων οργανισμών που εμπορευόνταν γούνες και την προμήθειά τους από τη Δανία, αποκλείοντας ως εκ τούτου τον ανταγωνισμό με τη DPF στη χώρα αυτή. Η σημασία της Δανίας ως παραγωγού γουναρικών εντός της ΕΟΚ, που δίνει στη DPF μια ουσιαστικά δεσπόζουσα θέση στις πωλήσεις γουναρικών εντός της κοινής αγοράς, σημαίνει ότι η συβαρότητα των παραβάσεων εντείνεται. Η DPF έχει ελάχιστους ανταγωνιστές στον τομέα της παροχής υπηρεσιών (κτηνιατρικών, επιχειρηματικών και τεχνικών συμβουλών, εργαστηρίων κλπ.) και των απαραίτητων προϊόντων για τη μεγάλη πλειοψηφία των δανών εκτροφέων γουνοφόρων ζώων που είναι μέλη της ένωσης.
(14) Οι παραβάσεις άρχισαν το αργότερο στις ακόλουθες ημερομηνίες:
i) η υποχρέωση διάθεσης του 100 % της παραγωγής όσον αφορά το ζήτημα της προκαταβολκής «kit advance» και του προγράμματος έκτακτης βοήθειας στις 11 Απριλίου 1975 και την 1η Ιανουαρίου 1973, αντίστοιχα·
ii) η υποχρέωση να μην οργανώνεται ή υποστηρίζεται πώληση δερμάτων των ανταγωνιστών της DPF στις 22 Οκτωβρίου 1976·
iii) η υποχρέωση διάθεσης του 100 % της παραγωγής για τη συμμετοχή στο διαγωνισμό «hit list» άρχισε να ισχύει το έτος 1984/85·
iv) η υποχρέωση διάθεσης του 100 % της παραγωγής όσον αφορά τη συμφωνία ελέγχου της εκδοράς την 1η Ιανουαρίου 1973.
Η Επιτροπή έλαβε υπόψη της για τον περιορισμό του ύψους του προστίμου τα ακόλουθα ελαφρυντικά:
- ότι από τη στιγμή που η DPF έλαβε τη δήλωση με τις αντιρρήσεις της Επιτροπής υπέβαλε συγκεκριμένες προτάσεις για να θέσει τέρμα στους περιορισμούς που καταγγέλθηκαν,
- ότι η DPF είναι εθνική συνεταιριστική ένωση και ότι η καταβολή προστίμου θα μειώσει το λογαριασμό λειτουργίας των μελών, στα οποία συμπεριλαμβάνονται πολλοί μικρής κλίμακας παραγωγοί γουναρικών.
(15) Με βάση τα ανωτέρω και αφού έλαβε υπόψη της τα στοιχεία που μόλις αναφέρθηκαν, η Επιτροπή εκτιμά ότι πρέπει να επιβληθεί πρόστιμο στην DPF. Όσον αφορά τις κοινοποιηθείσες συμφωνίες και αποφάσεις για την επιβολή του προστίμου θα ληφθεί υπόψη η περίοδος από 27 Αυγούστου 1985, ημερομηνία της κοινοποίησης.
(16)
Άρθρο 3 του κανονισμού αριθ. 17
Δυνάμει του άρθρου 3 παράγραφος 1 του κανονισμού αριθ. 17 η Επιτροπή δύναται, αν διαπιστώσει παράβαση των διατάξεων του άρθρου 85 της συνθήκης, να ζητήσει με απόφασή της από τις συμμετέχουσες επιχειρήσεις να παύσουν τη διαπιστωθείσα παράβαση. Επειδή η DPF δεν έχει ακόμη εφαρμόσει όλες τις τροποποιήσεις, η Επιτροπή κρίνει ότι πρέπει να απαιτήσει να παύσουν οι παραβάσεις,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Οι ακόλουθες διατάξεις, αποφάσεις ενώσεων επιχειρήσεων και εναρμονισμένες πρακτικές της Dansk Pelsdyravlerforening συνιστούν παραβάσεις του άρθρου 85 παράγραφος 1:
α) το τμήμα 4 μέρος 1 στοιχείο στ) του καταστατικού της DPF - καθώς και η εφαρμογή του- το οποίο αναφέρει ότι ενεργά μέλη της ένωσης είναι όσοι, μεταξύ άλλων, «αναλαμβάνουν την υποχρέωση να μην οργανώνουν πωλήσεις και να μην υποστηρίζουν με οποιονδήποτε άλλο τρόπο τις πωλήσεις δερμάτων, όταν αυτές ανταγωνίζονται τις δραστηριότητες πώλησης της δανικής ένωσης εκτροφέων γουναρικών »·
β) το τμήμα 5 των διατάξεων που αφορά το πρόγραμμα έκτακτης βοήθειας, που αρνείται την παροχή έκτακτης βοήθειας αν ο ασφαλιζόμενος έχει προμηθεύσει προς πώληση γουναρικά μέσω άλλου δικτύου πώλησης πλην του δικτύου της DPA (Danske Pels Auktioner ) το έτος της ζημίας ή το προηγούμενο οικονομικό έτος·
γ) οι υποχρεώσεις των μελών να παρέχουν το σύνολο της παραγωγής τους προς πώληση μέσω της DPA:
- σε περίπτωση που δοθεί στο μέλος προκαταβολή «kit advance»,
- σε περίπτωση που το μέλος θέλει να συμμετάσχει στο διαγωνισμό «hit list»·
δ) η παράγραφος 5 της συμφωνίας για τον έλεγχο της εκδοράς, η οποία απαγορεύει στο κέντρο εκδοράς να επιδεικνύει τα δέρματα ή να διοργανώνει πωλήσεις και να αποστέλλει δέρματα σε οποιονδήποτε πλην της DPA.
2. Η DPF παύει, στο βαθμό που δεν το έχει ήδη πράξει, τις παραβάσεις που αναφέρονται στην παράγραφο 1 και στο μέλλον δεν θα λάβει οποιοδήποτε μέτρο που μπορεί να έχει ως αντικείμενο ή ως αποτέλεσμα περόμοιου τύπου περιορισμούς.
3. Δεν χορηγείται απαλλαγή βάσει του άρθρου 85 παράγραφος 3 για το καταστατικό και τις διατάξεις που κοινοποιήθηκαν στην Επιτροπή και αναφέρονται στην παράγραφο 1 στοιχεία α) και β). 4. Η DPF ενημερώνει τα δύο μέλη που αποβλήθηκαν από την ένωση, επειδή ενήργησαν ως πράκτορες/μεσίτες της ΗΒΑ, ότι η υποχρέωση που δεν τήρησαν και που η μη τήρησή της οδήγησε στην αποβολή τους συνιστούσε παράβαση του άρθρου 85 παράγραφος 1. Η DPF διαβιβάζει στην Επιτροπή αντίγραφο της επιστολής προς τα δύο μέλη της που αποβλήθηκαν, καθώς και τις απαντήσεις των μελών.
Άρθρο 2
1. Για τις παραβάσεις που αναφέρθηκαν στο άρθρο 1 επιβάλλεται πρόστιμο ύψους 500 000 Ecu στη Δανική Ένωση Γουναρικών.
2. Το πρόστιμο αυτό καταβάλλεται από τη Δανική Ένωση Εκτροφέων Γουναρικών:
α) στο λογαριασμό αριθ. 1013823 της Επιτροπή των Ευρωπαϊκών Κοινοτήτων, Βρυξέλλες (καταβολή σε Ecu), στην Kjoebenhavns Handelsbank, 2 Holmen's Kanal, DK-1091 Copenhagen K·
β) στον ειδικό λογαριασμό αριθ. 7351-6 της Επιτροπής των Ευρωπαϊκών Κοινοτήτων, Βρυξέλλες (καταβολή σε δανικές κορόνες), που έχει ανοιχθεί στην Εθνική Τράπεζα Δανίας, Havnegade 5, DK-1093, Copenhagen K, εντός τριών μηνών από της ημερομηνίας της παρούσας απόφασης.
Μετά την παρέλευση τριών μηνών, ο τόκος καθίσταται αυτόματα πληρωτέος με βάση το επιτόκιο που χρεώνει το Ευρωπαϊκό Ταμείο Νομισματικής Συνεργασίας για τις δοσοληψίες του σε Ecu, την πρώτη εργάσιμη ημέρα του μηνός στον οποίο ελήφθη αυτή η απόφαση, συν 3,5 ποσοστιαίες μονάδες, δηλαδή 10,75 %.
Αν η πληρωμή γίνει σε δανικές κορόνες τότε η ισοτιμία που θα ισχύσει θα είναι η ισοτιμία που θα ισχύει την παραμονή της πληρωμής.
Άρθρο 3
Η Dansk Pelsdyravlerforening ενημερώνει τα μέλη της για την παρούσα απόφαση, το αργότερο στις 31 Ιανουαρίου 1989, και πληροφορεί την Επιτροπή σχετικά με τον τρόπο με τον οποίο ενημέρωσε τα μέλη της.
Άρθρο 4
Η παρούσα απόφαση απευθύνεται στη:
Dansk Pelsdyravlerforening,
Langagervej 60,
DK-2600 Glostrup.
Η παρούσα απόφαση είναι εκτελεστή σύμφωνα με το άρθρο 192 της συνθήκης ΕΟΚ.
Βρυξέλλες, 28 Οκτωβρίου 1988.

Labels: 4
1
20
6
18